proxectonos/corpus_dominio_legal_administrativo_tmp huggingface dataset:
ORDE do 18 de marzo de 2014 pola que se suprime o Rexistro Auxiliar da entidade pública empresarial Augas de Galicia (Zona Hidrográfica Galicia Norte) da Coruña.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/04/2014

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares farase mediante orde da consellería competente en materia de administracións públicas por proposta da consellería ou entidade correspondente logo de informe da Oficina de Rexistro Xeral.
O Decreto 32/2012, do 12 de xaneiro, polo que se aproba o estatuto da entidade pública empresarial Augas de Galicia (DOG nº 9, do 13 de xaneiro) dispón no seu artigo 24 que a organización territorial da entidade pública empresarial Augas de Galicia estará dividida en zonas hidrográficas, unha delas será a Zona Hidrográfica de Galicia-Norte, con sede na cidade da Coruña, que abrangue as bacías dos ríos intracomunitarios vertentes ao mar Cantábrico e as do océano Atlántico ata a bacía do río Grande, esta incluída.
Esta unidade administrativa atopábase na rúa Wenceslao Fernández Flórez da cidade da Coruña e contaba co seu rexistro auxiliar.
As oficinas da Zona Hidrográfica de Galicia-Norte de Augas de Galicia trasladáronse ao edificio administrativo da Coruña, sito na rúa Vicente Ferrer nº 2, onde se atopa o Rexistro Xeral. En consecuencia, o Rexistro Auxiliar da Zona Hidrográfica de Galicia-Norte, necesario ata o de agora no enderezo Wenceslao Fernández Flórez, pasa a ser innecesario, posto que este servizo pode servirse do Rexistro Xeral.
Todas estas modificacións fanse co obxecto de adaptarse á situación actual, tendo sempre en conta os principios de eficacia e economía que deben inspirar a actuación e a organización administrativa.
Conforme o anterior, resulta preciso proceder á supresión do Rexistro Auxiliar da Zona Hidrográfica de Galicia-Norte de Augas de Galicia. A actividade desta unidade pasará a ser servida pola Oficina do Rexistro Xeral, situada no edificio administrativo de A Coruña (sito na rúa Vicente Ferrer nº 2, 15008).
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Suprímese o Rexistro Auxiliar da Zona Hidrográfica de Galicia-Norte de Augas de Galicia. A actividade desta unidade pasará a ser servida pola Oficina do Rexistro Xeral, situada no edificio administrativo de A Coruña (sito na rúa Vicente Ferrer nº 2, 15008).
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 18 de marzo de 2014
CORRECCIÓN de erros. Resolución do 27 de marzo de 2014 pola que se aproban as bases reguladoras e se convocan subvencións destinadas ao financiamento de plans de formación das entidades locais de Galicia para o ano 2014, no marco do Acordo de formación para o emprego das administracións públicas.
Escola Galega de Administración Pública — III. Outras disposicións — 07/04/2014

Advertidos erros na referida resolución, publicada no DOG nº 66, do 4 de abril de 2014, cómpre facer a seguinte corrección:
Na páxina 15021, no artigo 8.3, onde di: «Os formularios de solicitude están dispoñibles no enderezo https://fedap.inap.es/», debe dicir: «Os formularios de solicitude están dispoñibles no enderezo https://fedap-galicia.inap.es/».
RESOLUCIÓN do 28 de febreiro de 2014 pola que se dá publicidade aos convenios de colaboración subscritos no terceiro cuadrimestre do ano 2013.
Axencia Galega de Innovación — III. Outras disposicións — 07/04/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de setembro, outubro, novembro e decembro do ano 2013 que se incorpora como anexo a esta resolución.
Santiago de Compostela, 28 de febreiro de 2014
RESOLUCIÓN do 26 de marzo de 2014, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 19 de agosto de 2013 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, cofinanciados polo Fondo Social Europeo, e se procede á súa convocatoria para o ano 2013 (Diario Oficial de Galicia número 161, do 26 de agosto).
Consellería de Traballo e Benestar — III. Outras disposicións — 07/04/2014

En cumprimento do disposto no artigo 15.1 da Lei 9/2007, do 13 de xuño, de subvencións de Galicia.
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 11.02.322C.470.1, 11.02.322C.472.6 ao abeiro da Orde do 19 de agosto de 2013 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio, como medida de fomento do emprego de persoas con discapacidade no mercado ordinario de traballo, cofinanciados polo Fondo Social Europeo, e se procede á súa convocatoria para o ano 2013.
Estas subvencións son cofinanciables polo Fondo Social Europeo nunha porcentaxe do 80 %, no eixe 2, tema prioritario 71, a través do programa operativo do Fondo Social Europeo de Galicia 2007-2013 no marco de converxencia CCI 2007 ES 051 PO 004, aprobado pola decisión da Comisión Europea C (2007) 6733, do 18 de decembro de 2007.
Convocatoria: Orde do 19 de agosto de 2013 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, cofinanciados polo Fondo Social Europeo, e se procede á súa convocatoria para o ano 2013 (
Diario Oficial de Galicia
número 161, do 26 de agosto de 2013).
Santiago de Compostela, 26 de marzo de 2014
RESOLUCIÓN do 26 de marzo de 2014, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 19 de agosto de 2013 pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2013 (Diario Oficial de Galicia número 159, do 22 de agosto).
Consellería de Traballo e Benestar — III. Outras disposicións — 07/04/2014

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.322C.472.0 ao abeiro da Orde do 19 de agosto de 2013 pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2013.
O programa das iniciativas emprendedoras e de emprego (I+E+E) é cofinanciable polo Fondo Social Europeo, nunha porcentaxe do 80 %, no eixe 1 e tema prioritario 62 e no eixe 2 e tema prioritario 80 do programa operativo FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007 no marco de programación 2007-2013.
Convocatoria: Orde do 19 de agosto de 2013 pola que se establecen as bases reguladoras do programa das iniciativas emprendedoras e de emprego (I+E+E), cofinanciado polo Fondo Social Europeo, e se procede a súa convocatoria para o ano 2013 (Diario Oficial de Galicia número 159, do 22 de agosto).
Santiago de Compostela, 26 de marzo de 2014
RESOLUCIÓN do 26 de marzo de 2014, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 28 de maio de 2013 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede a súa convocatoria para o ano 2013 (Diario Oficial de Galicia número 107, do 6 de xuño de 2013).
Consellería de Traballo e Benestar — III. Outras disposicións — 07/04/2014

En cumprimento do disposto no artigo 15.1 da Lei 9/2007, de 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 11.02.322C.472.1, 11.02.322C.472.3, 11.02.322C.472.4 e 11.02.322C.472.6 ao abeiro da Orde do 28 de maio de 2013 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede á súa convocatoria para o ano 2013, e da Orde do 22 de novembro de 2013 (
Diario Oficial de Galicia
número 229, do 29 de novembro de 2013) pola que se ampliou o crédito das ditas aplicacións.
Os programas desta orde son cofinanciados polo Fondo Social Europeo nunha porcentaxe do 80 %, no eixe 1, tema prioritario 63, e no eixe 2, temas prioritarios 66, 69 e 71, a través do programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orden do 28 de maio de 2013 pola que se establecen as bases reguladoras do programa de incentivos á contratación das persoas traballadoras, cofinanciado polo Fondo Social Europeo, e se procede á súa convocatoria para o ano 2013 (
Diario Oficial de Galicia
número 107, do 6 de xuño de 2013).
Santiago de Compostela, 26 de marzo de 2014
RESOLUCIÓN do 14 de marzo de 2014 pola que se procede á publicación das axudas concedidas en virtude da Orde do 12 de abril de 2013, da Consellería de Traballo e Benestar, pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social.
Consellería de Traballo e Benestar — III. Outras disposicións — 07/04/2014

De conformidade co disposto no artigo 18.1º da Lei 38/2003, do 17 de novembro, xeral de subvencións; no artigo 15.1º da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 12 de abril de 2013 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social.
Finalidade da axuda: as axudas teñen por obxecto o mantemento das escolas infantís 0-3 dependentes de entidades privadas de iniciativa social que cumpran os requisitos establecidos no Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia (DOG do 20.1.2012) e no Decreto 329/2005, do 28 de xullo, polo que se regulan os centros de menores e os centros de atención á infancia (DOG do 16.8.2005), así como a normativa de desenvolvemento, se for o caso.
Norma reguladora: Orde do 12 de abril de 2013 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social (DOG nº 75, do 18.4.2013).
Crédito orzamentario: 3.007.822 € con cargo á aplicación orzamentaria 11.05.312B.481.3.
As entidades beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 14 de marzo de 2014
RESOLUCIÓN do 18 de marzo de 2014 pola que se publica o plan de estudos de máster universitario en Estudos Ingleses Avanzados e as súas Aplicacións.
Universidade de Santiago de Compostela — III. Outras disposicións — 03/04/2014

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia (ACSUG), así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 21 de febreiro de 2014 (publicado no BOE do 11 de marzo de 2014, por Resolución do secretario xeral de Universidades do 28 de febreiro de 2014).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Estudos Ingleses Avanzados e as súas Aplicacións, que quedará estruturado segundo consta no anexo.
Santiago de Compostela, 18 de marzo de 2014
Rama de coñecemento: Artes e Humanidades.
Universidades participantes: Universidade da Coruña, Universidade de Santiago de Compostela e Universidade de Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
RESOLUCIÓN do 18 de marzo de 2014 pola que se publica o plan de estudos de máster universitario en Estudos da Literatura e da Cultura.
Universidade de Santiago de Compostela — III. Outras disposicións — 03/04/2014

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia (ACSUG), así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 21 de febreiro de 2014 (publicado no BOE do 11 de marzo, por Resolución do secretario xeral de Universidades do 28 de febreiro).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Estudos da Literatura e da Cultura que quedará estruturado segundo consta no anexo.
Santiago de Compostela, 18 de marzo de 2014
Rama de coñecemento: Artes e Humanidades.
Universidades participantes: Universidade de Santiago de Compostela.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
DECRETO 39/2014, do 13 de marzo, polo que se dispón a substitución dun membro do Consello Escolar de Galicia.
Consellería de Cultura, Educación e Ordenación Universitaria — III. Outras disposicións — 03/04/2014

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1.c) do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia, e atendendo á designación formalizada pola Confederación Galega de Asociacións de Pais de Alumnos (Congapa), por proposta do conselleiro de Cultura, Educación e Ordenación Universitaria, logo da deliberación do Consello da Xunta de Galicia na súa reunión do trece de marzo de dous mil catorce,
Artigo 1
Que cese Jorge Javier Villarino Rey como membro do Consello Escolar de Galicia, en representación dos pais e nais, proposto pola Confederación Galega de Asociacións de Pais de Alumnos (Congapa).
Artigo 2
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos pais e nais proposto pola Confederación Galega de Asociacións de Pais de Alumnos (Congapa), a María José Mansilla Chao.
Artigo 3
O mandato do novo membro será polo tempo que resta para completar o mandato da representatividade que ten.
Disposición derradeira
O presente decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, trece de marzo de dous mil catorce
CORRECCIÓN de erros. Lei 9/2013, do 19 de decembro, do emprendemento e da competitividade económica de Galicia.
Presidencia da Xunta de Galicia — I. Disposicións xerais — 09/05/2014

Advertidos erros na citada Lei do emprendemento e da competitividade económica de Galicia, na versión castelá, publicada no
Diario Oficial de Galicia
número 247, do 27 de decembro de 2013, procédese á súa corrección na referida versión. Tal corrección non cómpre na versión galega.
CORRECCIÓN de erros. Decreto 50/2014, do 10 de abril, polo que se regulan os aproveitamentos madeireiros e leñosos, de cortiza, de pastos e micolóxicos en montes ou terreos forestais de xestión privada na Comunidade Autónoma de Galicia e o contido, organización e funcionamento do Rexistro de Empresas do Sector Forestal.
Consellería do Medio Rural e do Mar — I. Disposicións xerais — 08/05/2014

Advertido erro no citado decreto, publicado no
Diario Oficial de Galicia
número 86, do 7 de maio de 2014, cómpre efectuar a oportuna corrección.
Na páxina 20621, o anexo V debe substituírse polo seguinte:
ACORDO do 7 de maio de 2014, da Xunta Electoral Provincial da Coruña, polo que se fai pública a comunicación do director xeral da Compañía de Radio Televisión de Galicia en que participa o Plan de cobertura da Televisión de Galicia e da Radio Galega das eleccións ao Parlamento Europeo convocadas para o 25 de maio de 2014.
Xunta Electoral Provincial da Coruña — III. Outras disposicións — 08/05/2014

En cumprimento do previsto no punto quinto da Instrución 4/2011, do 24 de marzo, da Xunta Electoral Central (Boletín Oficial del Estado núm. 74, do 28 de marzo), de interpretación do artigo 66 da LOREG, no relativo a recursos contra os plans de cobertura informativa da campaña electoral, disponse a publicación no Diario Oficial de Galicia da comunicación do director xeral da Compañía de Radio Televisión de Galicia, S.A., en que participa o Plan de cobertura da Televisión de Galicia e da Radio Galega das eleccións ao Parlamento Europeo convocadas para o 25 de maio de 2014, que inclúe previsión de debates e entrevistas que se celebrarán coas forzas políticas e que emitirán ambos os medios.
De conformidade co establecido na mencionada instrución, as entidades políticas afectas poderán examinar a devandita programación nas dependencias desta Xunta Electoral Provincial, sita no edificio da Audiencia Provincial, planta primeira, rúa Capitán Juan Varela, s/n, da cidade da Coruña, no prazo preclusivo dun día desde a publicación do presente acordo, e formular as reclamacións ou recursos que consideren pertinentes.
A Coruña, 7 de maio de 2014
CORRECCIÓN de erros. Resolución do 9 de abril de 2014 pola que se publica o cambio de denominación do título de graduado ou graduada en Enxeñaría da Edificación pola de graduado ou graduada en Arquitectura Técnica por esta universidade.
Universidade da Coruña — III. Outras disposicións — 09/05/2014

Advertido un erro na citada resolución, publicada no
Diario Oficial de Galicia
número 83, do 2 de maio de 2014, cómpre efectuar a oportuna corrección.
Na sinatura, onde di: «Reitor da Universidade de Santiago de Compostela», debe dicir: «Reitor da Universidade da Coruña».
ORDE do 2 de maio de 2014 pola que se modifica o prazo de presentación das solicitudes de axuda establecidas na Orde do 31 de marzo de 2014 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2014.
Consellería do Medio Rural e do Mar — III. Outras disposicións — 09/05/2014

A Orde do 31 de marzo de 2014 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2014, establece no seu artigo 24, para a convocatoria do ano 2014, un prazo de presentación de solicitudes de axuda que remata o vindeiro 10 de maio.
E ante as peticións dos representantes dos plans colectivos que elaboran os diferentes plans de reestruturación e reconversión da viña para que se amplíe o dito prazo de presentación de solicitudes deste ano, cómpre amplialo ata o 24 de maio de 2014.
En consecuencia, de conformidade co previsto no artigo 30.1º.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo único.
A data de presentación da solicitude da axuda para o ano 2014 establecida na Orde do 31 de marzo de 2014 pola que se establecen as bases reguladoras das axudas aos plans de reestruturación e reconversión da viña en Galicia e se convocan para o ano 2014, que inicialmente figura ata o 10 de maio, amplíase ata o 24 de maio de 2014, inclusive.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de maio de 2014
ORDE do 29 de abril de 2014 pola que se amplía o crédito da Orde do 16 de xaneiro de 2014 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2014 (IN519B).
Consellería de Economía e Industria — III. Outras disposicións — 09/05/2014

A través da Orde do 16 de xaneiro de 2014 (DOG núm. 15, do 23 de xaneiro), convocáronse para o ano 2014 as axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, en réxime de concorrencia competitiva.
O artigo 2 da parte dispositiva da Orde do 16 de xaneiro de 2014, relativo ao crédito orzamentario destinado ás axudas, establece que se destinará unha contía de 3.000.000,00 euros con cargo á aplicación orzamentaria 08.03.732A.760.0, e considera a posibilidade de incrementar as ditas cantidades en función das solicitudes presentadas e de acordo coa dispoñibilidade de crédito, non supoñendo este feito a apertura dun novo prazo de presentación de solicitudes.
Para a tramitación dos expedientes de axuda desta convocatoria o crédito orzamentario inicial deberase incrementar para atender as necesidades de fondos para a súa tramitación. Polo que procede a oportuna modificación orzamentaria incorporando crédito na aplicación 08.03.732-A 760.0 «Actuacións para infraestruturas en polígonos industriais» por un importe total de 1.173.564,60 €.
En consecuencia, en uso das atribucións que me foron conferidas,
Artigo único
Modificar o artigo 2 da parte dispositiva da Orde da Consellería de Economía e Industria do 16 de xaneiro de 2014, no referente ao crédito orzamentario destinado, incrementando este en 1.173.564,60 euros, pasando de 3.000.000,00 euros á cantidade final de 4.173.564,60 euros.
Santiago de Compostela, 29 de abril de 2014
RESOLUCIÓN do 5 de febreiro de 2014, da Xefatura Territorial de Lugo, pola que se notifica resolución de exclusión das bolsas de interinos dos corpos xerais ao servizo da Administración de xustiza (expediente LU-24/2014).
Vicepresidencia e Consellería de Presidencia, Administracións Públicas e Xustiza — III. Outras disposicións — 09/05/2014

Intentada a notificación á interesada que se indica a continuación sen que se puidese practicar, resolvo notificar por este medio, ao abeiro do artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, que se ditou resolución de exclusión das bolsas de interinos dos corpos xerais ao servizo da Administración de xustiza.
O expediente relacionado atópase á disposición dos interesados para que, de ser o caso, poidan consultalo na citada Xefatura Territorial de Lugo, situada na rolda da Muralla, nº 70, 27071 Lugo.
Contra esta resolución, que non esgota a vía administrativa, cabe formular recurso de alzada ante o director xeral de Xustiza no prazo dun mes, contado desde o día seguinte ao da publicación desta notificación. Transcorrido o prazo de interposición do recurso, sen que este se presente, esta resolución será firme para todos os efectos regulamentarios.
Lugo, 5 de febreiro de 2014
REAL DECRETO 264/2014, do 4 de abril, polo que se nomea presidente do Tribunal Superior de Xustiza de Galicia a Miguel Ángel Cadenas Sobreira.
Consello Xeral do Poder Xudicial — II. Autoridades e persoal — 09/05/2014

Por proposta do Pleno do Consello Xeral do Poder Xudicial, adoptada na súa reunión do 27 de marzo de 2014, de conformidade co disposto nos artigos 599.1.4ª e 336 da Lei orgánica 6/1985, do 1 de xullo, do poder xudicial,
Nomeo presidente do Tribunal Superior de Xustiza de Galicia a Miguel Ángel Cadenas Sobreira, en provisión da vacante producida por expiración do prazo legal polo que fora nomeado con anterioridade para o mesmo cargo.
Dado en Madrid o 4 de abril de 2014
RESOLUCIÓN do 2 de maio de 2014 pola que se procede á publicación dos requirimentos de emenda das axudas para proxectos de equipamento tecnolóxico das pemes no sector dos servizos, cun investimento subvencionable entre 30.000 € e 200.000 €, cofinanciado polo Fondo Europeo de Desenvolvemento Rexional no marco do programa operativo Feder Galicia 2007-2013.
Instituto Galego de Promoción Económica — III. Outras disposicións — 08/05/2014

Mediante a Resolución do 26 de novembro de 2013 publicáronse as bases reguladoras das axudas para proxectos de equipamento tecnolóxico das pemes no sector de servizos, cun investimento subvencionable entre 30.000 € e 200.000 €, cofinanciado polo Fondo Europeo de Desenvolvemento Rexional no marco do programa operativo Feder Galicia 2007-2013 (DOG núm. 230, do 2 de decembro) e procedeuse á súa convocatoria, en réxime de concorrencia competitiva, para o ano 2014, por trámite anticipado de gasto. As ditas bases foron modificadas mediante a Resolución do 24 de marzo de 2014 (DOG núm. 61, do 28 de marzo).
Por parte do órgano instrutor do procedemento administrativo previsto no artigo 10 das ditas bases reguladoras están analizándose as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 8.4 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda realizarase preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axudas xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos nos ditos anexos para que, no prazo de dez días hábiles contados desde o seguinte ao da publicación da presente resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, ao cal accederán, a través da aplicación informática habilitada para estas axudas, co NIF e código IDE, desde a páxina web do Instituto Galego de Promoción Económica (Igape), na Oficina Virtual.
Terceiro. De acordo co disposto no artigo 8.4 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, darase por desistido na súa petición ao solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 2 de maio de 2014
RESOLUCIÓN do 5 de maio de 2014 pola que se anuncian os actos en conmemoración do Día das Letras Galegas.
Escola Galega de Administración Pública — III. Outras disposicións — 08/05/2014

En execución do seu plan de actividades para o ano 2014, a Escola Galega de Administración Pública (EGAP) anuncia a celebración dos actos en conmemoración do Día das Letras Galegas conforme as seguintes bases:
1. Obxectivos.
A Real Academia Galega dedícalle o Día das Letras Galegas de 2014 ao poeta e tradutor lucense Xosé Mª Díaz Castro (1914-1990). A EGAP, como institución pública galega, súmase á homenaxe deste galego insigne organizando un acto literario, así como unha viaxe de interese cultural.
2. Destinatarios.
No acto literario poderá participar o persoal das administracións públicas e calquera outra persoa interesada. Á viaxe cultural terá acceso só o persoal ao servizo de calquera das administracións públicas de Galicia (ata 40 prazas). No caso de presentárense máis solicitudes que prazas, terá preferencia o persoal da Xunta de Galicia.
As dúas actividades organizadas son complementarias, estando condicionada a viaxe cultural á asistencia ao acto literario. Para a selección teranse en conta a data e a hora de entrada da solicitude no Rexistro Xeral da EGAP ou a data e a hora do fax, sempre de acordo coa preferencia sinalada no parágrafo anterior.
3. Desenvolvemento.
3.1. O día 15 de maio, ás 11.00 horas, no salón de actos da EGAP, o profesor Armando Requeixo Cuba pronunciará unha conferencia sobre a vida e obra de Xosé Mª Díaz Castro.
3.2. O día 17 de maio, terá lugar unha viaxe de interese cultural polos escenarios onde transcorreu unha boa parte da vida do autor agasallado. O programa e o percorrido poderanse consultar na páxina web da EGAP.
A visita será guiada polo historiador de arte e arqueólogo Felipe-Senén López Gómez.
4. Inscrición.
As solicitudes, segundo o modelo oficial que figura ao final desta convocatoria, irán dirixidas á directora da EGAP, rúa de Madrid, 2-4, 15707 Santiago de Compostela, e presentaranse no Rexistro Xeral da EGAP ou por calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Admitiranse tamén as inscricións por fax enviadas ao número 981 54 63 30.
As solicitudes deberán entrar no Rexistro da EGAP antes das 12.00 horas do día 14 de maio.
5. Información sobre a selección.
A listaxe de persoas seleccionadas poderase consultar na páxina web de EGAP, así como nos teléfonos 881 99 72 51/981 54 62 41/981 54 62 39 do Servizo de Estudos, Investigación e Publicacións da escola, que atenderán calquera outra petición de información.
Santiago de Compostela, 5 de maio de 2014
RESOLUCIÓN do 10 de abril de 2014, da Xefatura Territorial de Lugo, pola que se procede á publicación das subvencións concedidas a entidades xuvenís de ámbito provincial, en virtude da Orde do 11 de abril de 2013 pola que se establecen as bases que rexen as axudas enmarcadas no programa Iniciativa xove.
Consellería de Traballo e Benestar — III. Outras disposicións — 08/05/2014

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, no que se fixa a estrutura orgánica da Vicepresidencia e das consellerías da Xunta de Galicia, e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 14.5 da Orde do 11 de abril de 2013 pola que se establecen as bases que rexen as axudas enmarcadas no programa Iniciativa xove e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas no ano 2013 a entidades xuvenís do ámbito provincial de Lugo, mediante resolución do xefe territorial, por delegación da conselleira de Traballo e Benestar, segundo o disposto na disposición adicional segunda da Orde do 11 de abril de 2013. A relación de subvencións concedidas encóntrase no anexo desta resolución.
Lugo, 10 de abril de 2014
Aplicación orzamentaria: 11.06.313A.481.0.
Orzamento: 65.000 €.
RESOLUCIÓN do 22 de abril de 2014, da Intervención Xeral da Comunidade Autónoma e da Axencia Tributaria de Galicia, pola que se acorda a anulación e a baixa en contabilidade de todas aquelas liquidacións que estean en período executivo e das cales resulte unha débeda pendente de recadar de importe inferior a tres euros.
Consellería de Facenda — III. Outras disposicións — 06/05/2014

O artigo 2 da Orde do 22 de decembro de 2005, que desenvolve o artigo 23.5º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, en canto á anulación e á baixa en contabilidade de determinadas débedas, prevé a anulación e a baixa en contabilidade de todas aquelas liquidacións que estean en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma e a Dirección da Axencia Tributaria de Galicia teñen a ben establecer o seguinte:
Disposición única
Anulación e baixa en contabilidade de todas aquelas liquidacións que estean en período executivo das cales resulte una débeda pendente de recadar por importe inferior a tres euros.
Primeiro. Anularanse e daranse de baixa en contabilidade todas aquelas liquidacións practicadas pola Axencia Tributaria de Galicia das cales resulte unha débeda pendente en período executivo por importe inferior a tres euros. Para tal efecto, o Centro Informático para a Xestión Tributaria, Económico-Financeira e Contable (Cixtec) desenvolverá a aplicación informática que permita a baixa en conta das referidas liquidacións.
Segundo. Anularanse e daranse de baixa en contabilidade todas aquelas liquidacións practicadas polos órganos da Administración xeral da Xunta de Galicia, entidades públicas instrumentais e demais entes públicos, cuxa competencia de recadación en período executivo teñan asumido os órganos de recadación da Axencia Tributaria de Galicia e das cales resulte una débeda pendente de recadar en período executivo inferior a tres euros. O Centro Informático para a Xestión Tributaria, Económico-Financeira e Contable (Cixtec) executará a aplicación informática que permite a baixa en conta das referidas liquidacións.
Como resultado do proceso anterior, as delegacións da Axencia Tributaria de Galicia obterán do Cixtec e remitirán ao respectivo órgano que practicou a xestión unha relación das que fosen anuladas de acordo cos criterios establecidos.
Disposición transitoria
As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros en 31 de decembro de 2013.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de abril de 2014
ORDE do 22 de abril de 2014 pola que se resolve a integración da Biblioteca Pública Municipal das Pontes de García Rodríguez na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 06/05/2014

Vista a proposta do secretario xeral de Cultura e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia a Biblioteca Pública Municipal das Pontes de García Rodríguez.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centro.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 22 de abril de 2014
ACORDO do 30 de abril de 2014, da Xunta Electoral Provincial da Coruña, polo que se fai a designación da Comisión de Radio e Televisión en relación coas eleccións ao Parlamento Europeo, convocadas polo Real decreto 213/2014, do 31 de marzo.
Xunta Electoral Provincial da Coruña — III. Outras disposicións — 05/05/2014

A Xunta Electoral Provincial, en reunión do día da data, á vista da delegación efectuada pola Xunta Electoral Central por medio da Instrución 1/2014, do 10 de abril (Boletín Oficial del Estado núm. 91, do 15 de abril), acordou designar a Comisión de Raio e Televisión en relación coas eleccións ao Parlamento Europeo, convocadas polo Real decreto 213/2014, á cal, conforme dispón o artigo 65.5 da Lei orgánica do réxime electoral xeral, corresponde, baixo a dirección desta Xunta Electoral Provincial, efectuar a proposta de distribución de espazos gratuítos de propaganda electoral nos medios de comunicación de titularidade pública de ámbito rexional.
A Comisión de Raio e Televisión constituíuse no mesmo día e está formada polas seguintes persoas:
Ana Peón Piñeiro, proposta polo Partido Popular (PP), presidenta.
Francisco José Suárez Fernández, proposto polo Partido Socialista Obreiro Español (PSOE).
Goretti Sanmartín Rei, proposta polo Bloque Nacionalista Galego-Os Pobos Deciden (BNG).
A Coruña, 30 de abril de 2014
RESOLUCIÓN do 22 de abril de 2014 pola que se convoca un curso básico de auxiliares de policía local.
Academia Galega de Seguridade Pública — III. Outras disposicións — 05/05/2014

Dentro das actividades programadas para o ano 2014, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso básico de auxiliares de policía local, conforme as seguintes bases:
1. Datos da actividade.
Denominación: básico de auxiliares de policía local.
Tipo: curso.
Horas lectivas: 35.
Modalidade: presencial.
Obxectivos:
Dotar os auxiliares de policía local dunha formación teórico-práctica que os capacite para o posterior desempeño da súa función como auxiliares temporais dos corpos de policía local.
Contido:
– Intervención policial.
– Tráfico e seguridade viaria.
– Policía administrativa.
– Primeiros auxilios.
– Aplicacións policiais básicas do dereito penal e procesual-penal.
– Relacións co cidadán.
2. Desenvolvemento da convocatoria.
Destinatarios/as:
Persoal seleccionado e proposto polos concellos que puidera prestar servizo como auxiliar de policía local de forma temporal, de acordo co previsto nos artigos 47 a 48 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. Para estes efectos, como se recolle no artigo 48.2 do citado decreto, non terán a obriga de facer o dito curso as persoas que o tivesen superado nos últimos 4 anos, é dicir, a partir do ano 2009.
Prazas ofertadas:
Sen límite.
3. Solicitudes de participación.
Prazo de inscrición e presentación:
O prazo de inscrición e presentación de solicitudes de participación rematará o día 22 de maio de 2013.
Os concellos que se atopen nesta situación deberán remitir un escrito asinado polo/a alcalde/esa á Academia Galega de Seguridade Pública (avda. da Cultura, s/n, 36680 A Estrada (fax: 886 20 61 22), en que figure a lista de persoas seleccionadas segundo o artigo 47 do Decreto 243/2008, para efectuar a correspondente reserva de praza para a realización do devandito curso.
Listaxe de solicitudes seleccionadas:
O día 23 de maio de 2014 a Academia Galega de Seguridade Pública publicará no sitio web http://agasp.xunta.es, as solicitudes de participación recibidas que cumprisen os requisitos anteriores.
4. Desenvolvemento da actividade.
Presentación: as persoas admitidas a este curso deberán presentarse ás 9.30 horas do día 26 de maio de 2014.
Lugar: sede da Academia Galega de Seguridade Pública.
Horario lectivo: do 26 ao 29 de maio, das 9.30 ás 14.00 horas e das 15.30 ás 18.30 horas e o 30 de maio das 9.00 ás 14.00 horas.
Datas: do 26 ao 30 de maio de 2014.
Certificado de superación do curso:
Ao remate da actividade entregaráselles un certificado de asistencia a aquelas persoas que acrediten a súa participación continuada e superen as probas que se determinen, se é o caso.
5. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 22 de abril de 2014
CORRECCIÓN de erros. Orde do 31 de marzo de 2014 pola que se establecen as bases reguladoras das axudas aos plans de reestruturación e reconversión de viña en Galicia e se convocan para o ano 2014.
Consellería do Medio Rural e do Mar — III. Outras disposicións — 05/05/2014

Advertidos erros na Orde do 31 de marzo de 2014, publicada no Diario Oficial de Galicia núm. 70, do 10 de abril, cómpre facer a seguinte corrección:
Primeira. Na páxina 16137 no número 3 do artigo 6 onde di: «3. Non se financiarán operacións de forma illada, exceptuando a sobreenxerta e/ou o cambio de sistema de condución.», debe dicir: «3. Non se financiarán operacións de forma illada, exceptuando a sobreenxerta e/ou o sistema de condución entendido como técnica de mellora da xestión da viña.».
Segunda. Na páxina 16165 o anexo VI debe quedar como segue:
Terceira. Na páxina 16166 o anexo VII debe quedar como segue:
Ud: unidade de planta.
(*) Os protectores subvencionables son proteccións para cada planta nova ou reenxertada no pé.
(**) Nestas operacións as facturas de materiais serán dun mínimo do 50 % do investimento xustificado.
(***) A elevación individualizada consiste nunha estaca ou titor vertical de madeira tratada e cunha duración mínima de dez anos, de altura superior a 1,5 metros e diámetro mínimo de 6 cm. Os gomos basais da cepa dispóñense arredor desta estaca desde os 50-60 cm. A vexetación crece en todas as direccións.
(****) Operacións de socalcamento:
– En pendentes do 30 % ou menores no caso de non deixar talude de terra, estará realizada por cachotaría ou muras tipo crebaondas de pedras acordes coa tipoloxía da contorna.
– Se o socalcamento afecta unha superficie de máis de 1 hectárea, toda a man de obra que leve a cabo estes traballos debe ser contratada. No caso de xustificar man de obra propia será por un máximo do 70 % dos investimentos executados. No caso de utilizar pedra propia tan só se presentará factura do resto de material e da utilización de maquinaria.
– Non serán subvencionables o incremento na altura das muras, nin a súa reconstrución.
– Os importes máximos desagregados segundo a pendente son os seguintes:
RESOLUCIÓN do 14 de abril de 2014, da Dirección Xeral de Traballo e Economía Social, pola que se dá publicidade ás axudas concedidas ao abeiro da Orde do 21 de maio de 2013 pola que se establecen as bases reguladoras da subvención do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de decembro de 2012 ata o 30 de novembro de 2013, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia número 100, do 28 de maio de 2013).
Consellería de Traballo e Benestar — III. Outras disposicións — 05/05/2014

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.02.322C.470.1 ao abeiro da Orde do 21 de maio de 2013 pola que se establecen as bases reguladoras da subvención do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de decembro de 2012 ata o 30 de novembro de 2013, dentro do Programa para a promoción da integración laboral das persoas con discapacidade en centros especiais de emprego
Convocatoria: Orde do 21 de maio de 2013 pola que se establecen as bases reguladoras da subvención do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de decembro de 2012 ata o 30 de novembro de 2013, dentro do Programa para a promoción da integración laboral das persoas con discapacidade en centros especiais de emprego (
Diario Oficial de Galicia
número 100, do 28 de maio de 2013).
Santiago de Compostela, 14 de abril de 2014
ORDE do 15 de abril de 2014 pola que se declara de utilidade pública a Asociación de Daño Cerebral Adquirido de Ourense Renacer, inscrita no Rexistro Provincial de Asociacións de Ourense.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/05/2014

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude da asociación, foi instruído o expediente de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel consta a documentación e os informes previstos na citada norma.
De conformidade co informe favorable de declaración de utilidade pública emitido polo instrutor do expediente,
Declarar de utilidade pública a seguinte asociación:
• Asociación de Daño Cerebral Adquirido de Ourense Renacer, inscrita no rexistro provincial de asociacións de Ourense co número 2003-6187-1.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Pódese interpoñer previamente recurso potestativo de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 15 de abril de 2014